Maudhui: Kihistoria Magufuli amejiandikia rekodi binafsi ya kuwa mwanasiasa aliyeshiriki uchaguzi wa kwanza wa siasa za vyama vingi mwaka 1995 ikiwa ni mara ya kwanza baada ya kurejeshwa mfumo huo mwaka 1992. 

Ni uchaguzi uliong'arisha nyota yake ambapo alianza kupanda ngazi baada ya kuteuliwa na Hayati Rais Mstaafu Benjamin Mkapa katika Baraza la Mawaziri kuwa Naibu Waziri wa Ujenzi.

Miaka 20 baadae, jina la John Pombe Joseph Magufuli, lilipaa katika anga za siasa na sasa alilazimika kuzunguka karibu nchi nzima kuomba kura za wananchi kuliko ilivyokuwa awali alipokuwa anagombea ubunge jimboni kwao Chato mkoani Geita, kwani safari hiyo alikuwa mgombea wa urais na alishinda kiti hicho. 

Akiungwa mkono na mkewe Janeth Magufuli, maisha yao yalimulikwa zaidi na maelfu ya wananchi ndani na nje ya nchi. 

Mama Janeth akiwa bega kwa bega kwenye shughuli za kisiasa ameshuhudia utawala wa mumewe  akiwa rais kwa miaka mitano na siku 114.

Hapo ndipo akiwa baba wa familia na kiongozi haiba yake ilipanda thamani na kuvutia wengi kuliko chama alichotumia kuombea kura katika uchaguzi mkuu wa mwaka 2015.

Ule mvuto wake aliokuwa nao kupitia wizara mbalimbali alizokabidhiwa kuongoza bado haiba na familia yake vilibaki kuwa mambo yaliyofuatiliwa, huku watu wakitaka kujua Janeth Magufuli ni mwanamke wa namna gani?

Usiri wa familia ya Magufuli

John Magufuli hadi anafariki dunia jambo moja ambalo linaweza kutafsiriwa kuwa ni utambulisho wa familia yake ni usiri na ambalo watanzania wengi watakuwa na wakati mgumu kubashiri mwelekeo wao nchini.

Watoto wa Magufuli ni Suzzan John Magufuli, Edna John Magufuli, Joseph John Magufuli, Jesca John Magufuli, Ruth John Magufuli, Jurgen John Magufuli,Jeremiah John Magufuli pamoja na marehemu Juliana John Magufuli.

Mwaka 2006 hadi 2007 nilipata kusoma na Edna John Magufuli katika Chuo cha Uandishi wa Habari cha Royal College of Tanzania jijini Dar es salaam nchini Tanzania. 

Awali binti huyo hakujulikana kwa haraka kama ni mtoto wa mwanasiasa mkubwa nchini kutokana na mienendo na hulka zake....\nMaudhui yaliyotangulia yanaweza kufupishwa kama ifuatavyo:
Wakati wananchi wa Jamhuri ya Muungano wa Tanzania walipofanya Uchaguzi mkuu wa kwanza wa vyama vingi vya siasa mwaka 1995 jina la John Pombe Joseph Magufuli lilikuwa miongoni mwa wagombea wa kiti cha Ubunge kupitia chama tawala CCM.